== Baggrund ==
Cranmers forældre Thomas og Agnes Cranmer tilhørte lavadelen og efterlod sig kun nok jord til, at den ældste søn kunne leve af den. Dermed var Cranmer og hans yngre bror henvist til at gøre karriere i kirken. Efter at have været udsat for "''en utrolig streng og grusom skolelærer''", hvis adfærd Cranmer senere fastholdt havde gjort ham vedvarende usikker og selvudslettende, kom han til [[Cambridge]] i [[1503]].<ref>[https://www.britannica.com/biography/Thomas-Cranmer-archbishop-of-Canterbury Thomas Cranmer | archbishop of Canterbury | Britannica<!-- Botgenereret titel -->]</ref> I [[1510]] fik han en plads ved [[Jesus College (Cambridge)|Jesus College]] i Cambridge, men tabte pladsen, da han giftede sig med Joan, datter af den lokale [[værtshus]]holder. Hun døde snart i [[fødsel]], og som enkemand blev Cranmer genoptaget i sit ''college'', hvor han genoptog sine studier.<ref>[http://www.bbc.co.uk/history/historic_figures/cranmer_thomas.shtml BBC - History - Thomas Cranmer<!-- Botgenereret titel -->]</ref> Han blev doktor i teologi i [[1523]].<ref>[https://runeberg.org/salmonsen/2/5/0297.html 289 (Salmonsens konversationsleksikon / Anden Udgave / Bind V: Cikorie—Demersale)<!-- Botgenereret titel -->]</ref>
[[Fil:Cranmer PaternalArms.png|thumb|Cranmers familievåben.]]
På det tidspunkt var han stadig en loyal [[katolik]] og synes helt at have afvist [[Luther]]s tanker, som han i 1523 omtalte som "''en ond mands arrogance''". Cranmer var ven af Edward Lee, ærkebiskop i [[York]], og i [[1527]] rejste de sammen i et [[diplomati]]sk ærinde til [[Karl 5. (Tysk-romerske rige)|den tysk-romerske kejser Karl 5.]]. Tilbage i England havde Cranmer et møde med Henrik 8., hvor de diskuterede kongens ønske om at få sit [[ægteskab]] med [[Katharina af Aragonien]] opløst, så han kunne gifte sig med [[Anne Boleyn]]. Ved et møde med [[biskop]]perne Stephen Gardiner og Edward Foxe [[2. august]] [[1529]] foreslog Cranmer, at kong Henriks ægteskab ikke skulle afgøres efter i [[kirkeretten]], men af teologer ved [[universitet]]erne. Henrik 8. syntes godt om idéen, og antog Cranmer som politisk rådgiver.<ref name="autogeneret1">[https://spartacus-educational.com/TUDcranmer.htm Thomas Cranmer<!-- Botgenereret titel -->]</ref>
[[Fil:Christ_Church_(Episcopal),_Little_Rock_-_window.jpg|thumb|Glasvindue i [[Little Rock]] med [[henrettelse]]n af Cranmer, Latimer og Ridley.]]
== Henrik 8.s rådgiver ==
Det var kong Henriks påstand, at hans ægteskab med Katharina var ugyldigt, fordi hun var [[enke]] efter hans ældre bror [[Arthur Tudor]], og altså gennem sit første ægteskab - efter kirkeretten - var at regne som kong Henriks "søster". [[Thomas Wolsey|Kardinal Wolseys]] forhandlinger med [[pave Clemens 7.]] om annullering af kong Henriks ægteskab brød alligevel sammen i oktober [[1529]], da paven forbød Henrik et gengifte, før man i [[Rom]] havde afgjort sagen om hans første ægteskab. Kong Henrik lagde skylden for forhalingen på kardinal Wolsey, som han - efter opmuntring fra Anne Boleyn - afsatte fra embedet som ærkebiskop i november 1529. I februar 1530 fremlagde Cranmer og biskop Gardiner sagen for teologer fra [[Cambridge University|Cambridges universitet]]. De blev klar over, at der var betydelig modstand mod en kongelig [[skilsmisse]], men "''håndplukkede et udvalg af doktorer, der støttede Henriks sag, til at afgøre spørgsmålet på universitetets vegne''". Blandt disse var [[lutheraner]]en Hugh Latimer, der i lighed med Cranmer selv endte på bålet.<ref>[https://www.britannica.com/biography/Hugh-Latimer Hugh Latimer | English Protestant | Britannica<!-- Botgenereret titel -->]</ref> Cambridge-universitetet udtalte, at en mands ægteskab med sin brors enke var imod [[Gud Fader|Guds]] vilje, og at det ikke blev mere gyldigt af, at der forelå en pavelig dispensation. Dette mødte stærk modstand fra [[Oxford University|Oxford-universitetet]], men ved afstemning blev resultatet et flertal (27 mod 22 stemmer) for at Henriks ægteskab med Katharina var ugudeligt.<ref name="autogeneret1" />
Jura Religion Historie Død Organisationer Kriminalitet